คนเบื้องหลัง
โดย...แบงก์กลิ้ง
8 ต.ค. 2558

โดย...แบงก์กลิ้ง
ใครๆ ก็คิดว่ารัฐบาลประยุทธ์ 3 เปลี่ยนทีมเศรษฐกิจแล้ว พี่บู๊ ชาติชาย พยุหนาวีชัย ผู้อำนวยการธนาคารออมสิน อาจจะมีผลงานไม่เข้าตา ดร.สมคิด จาตุศรีพิทักษ์ รองนายกรัฐมนตรี หัวหน้าทีมเศรษฐกิจซะอีก เพราะพี่บู๊โหมปรับภาพลักษณ์ธนาคารออมสินเพื่อดูดลูกค้ากลุ่มวัยรุ่น จนดูเหมือนจะละเลยการเป็นธนาคารเพื่อสังคม 
แต่เมื่อเปลี่ยนขุนคลังเป็นอภิศักดิ์ ตันติวรวงศ์ นายแบงก์เก่าก็ไม่มีปัญหาอะไร เพราะสิ่งที่พี่บู๊ทำ ขุนคลังเข้าใจได้ ตอนนี้พี่บู๊เป็นคนโปรดที่ได้รับคำชมเชยจากรองนายกฯ สมคิดอย่างมาก แต่เบื้องหลังการดำเนินนโยบายต่างๆ คนที่มีบทบาทในการช่วยคิด ช่วยทำมากที่สุด คือ 2 รอง ผอ. วิทัย รัตนากร และ พิศิษฐ์ เสรีวิวัฒนา ที่คอยทำงานหลังบ้านให้แม่ทัพเดินหน้าทำงานได้อย่างสบายใจ
ฉะนั้น ประเมินผลงานพี่บู๊ในยกแรกนี้คงผ่านฉลุย เพราะ ดร.สมคิด ชมเปาะทั้งต่อหน้าและลับหลัง อย่างงี้ก็สบายไปหลายๆ อย่าง คิก คิก